નોટિંઘમ: 2014માં જ્યારે ભારતીય ટીમ ઈંગ્લેન્ડના પ્રવાસે ગઈ હતી ત્યારે વિરાટ કોહલીએ 5 ટેસ્ટની 10 ઈનિંગ્સમાં માત્ર 134 રન જ બનાવ્યા હતા પણ આ વખતે તે જબરદસ્ત ફોર્મમાં છે અને સીરીઝમાં 400થી વધુ રન બનાવી સૌથી ઉપર છે. અસલમાં કોહલી આ પ્રવાસમાં એકલો એવો ભારતીય બેટ્સમેન છે જે ઈંગ્લેન્ડના બોલર્સને પડકાર ફેંકતો દેખાઈ રહ્યો છે. નોટિંઘમ ટેસ્ટમાં પણ કોહલીએ પ્રથમ ઈનિંગમાં 97 અને બીજી ઈનિંગમાં 103 રનની લાજબાવ ઈનિંગ રમી.